
ŠAKIŲ RAJONO SAVIVALDYBĖS  TARYBA

SPRENDIMAS

DĖL GERDŽIŪNŲ PETRO DUMČIAUS PAGRINDINĖS IR  KRIŪKŲ VIDURINĖS MOKYKLŲ REORGANIZAVIMO

2010 m. gegužės  27  d. Nr.T-165
Šakiai


Rajono savivaldybės taryba, vadovaudamasi  Lietuvos Respublikos civilinio kodekso 2.96, 2.97, 2.99 str., Vietos savivaldos įstatymo (Žin.,1994, Nr.55-1049; 2008, Nr.113-4290) 16 str. 2 d. 21 p. Biudžetinių įstaigų įstatymo (Žin., 1995, Nr.104-2322; 2010, Nr.15-699) 14 str. 6 ir 7 d. , Švietimo įstatymo (Žin., 1991, Nr.23-593; 2003, Nr.63-2853) 44 str., Teritorijos administracinių vienetų ir jų ribų įstatymo (Žin., 1994, Nr. 60-1183) 9 str. 2 d.,  Vyriausybės  2004 m. birželio 14 d. nutarimu Nr. 746 (Žin., 2004, Nr. 95-3510) patvirtintais Bendrojo lavinimo, specialiojo ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijais ir  Švietimo ir mokslo ministro 2004 m. liepos 16 d. įsakymu Nr. ISAK-1162 (Žin., 2004, Nr. 124-4495) patvirtintais Reikalavimais valstybinių ir savivaldybių mokyklų nuostatams, n u s p r e n d ž i a:


1. Reorganizuoti iki 2010 m. rugsėjo 1 d., pasibaigus 2009/2010 mokslo metų ugdymo procesui,  Gerdžiūnų Petro Dumčiaus pagrindinę mokyklą, prijungiant ją prie Kriūkų vidurinės mokyklos ir pavadinant ją Kriūkų vidurinės mokyklos Gerdžiūnų Petro Dumčiaus pagrindinio ugdymo skyriumi.


2.  Patvirtinti pridedamus:


2.1. Gerdžiūnų Petro Dumčiaus pagrindinės ir Kriūkų vidurinės mokyklų reorganizavimo sąlygas.


3. Patvirtinti Gerdžiūnų Petro Dumčiaus pagrindinės ir Kriūkų vidurinės mokyklų reorganizavimo sąlygų įgyvendinimo komisiją:


Vyda Pranckevičienė
 – rajono savivaldybės administracijos Švietimo ir sporto 



skyriaus vedėja (komisijos pirmininkė),


Vaclovas Laurinaitis 
– rajono savivaldybės administracijos Biudžeto ir turto 



skyriaus vyresnysis specialistas,
                    Lilija Liutvinienė 
– Kriūkų vidurinės mokyklos direktorė,


Elvydas Pauliukėnas 
– rajono savivaldybės administracijos Švietimo ir sporto 


skyriaus vedėjos pavaduotojas,


Aldona Sadlauskienė 
− Gerdžiūnų Petro Dumčiaus pagrindinės mokyklos       



direktorė,


Jūratė Šneideraitienė 
– rajono savivaldybės administracijos Bendrojo skyriaus 



   vyriausioji specialistė.

4. Pavesti rajono savivaldybės merui Lietuvos Respublikos darbo kodekso nustatyta tvarka įspėti Gerdžiūnų Petro Dumčiaus pagrindinės mokyklos direktorę A.Sadlauskienę apie darbo santykių nutraukimą. 

Meras                                                                                             
Juozas Bertašius

PATVIRTINTA


       Šakių rajono savivaldybės tarybos 


                      2010 m. gegužės 27 d. sprendimu Nr.T-165     

ŠAKIŲ RAJONO GERDŽIŪNŲ PETRO DUMČIAUS PAGRINDINĖS IR ŠAKIŲ RAJONO KRIŪKŲ VIDURINĖS MOKYKLŲ REORGANIZAVIMO SĄLYGŲ APRAŠAS

I. BENDROSIOS NUOSTATOS


1.1. Šis reorganizavimo sąlygų aprašas nustato savivaldybės biudžetinės įstaigos – Šakių rajono Gerdžiūnų Petro Dumčiaus pagrindinės mokyklos reorganizavimą, prijungiant ją prie Šakių rajono Kriūkų vidurinės mokyklos.

1.2. Reorganizavimo sąlygų aprašas parengtos vadovaujantis bendrojo pobūdžio teisės aktais ir specialiaisiais teisės aktais, reglamentuojančiais švietimo įstaigų veiklą: Lietuvos Respublikos civilinio kodekso (Žin., 2000, Nr.74-2262) 2.99 ir 2.101 straipsniais, Lietuvos Respublikos biudžetinių įstaigų įstatymo (Žin., 2010, Nr. 15-699,) 14 str. 6 ir 7 d.,  Lietuvos Respublikos vietos savivaldos įstatymo (Žin., 2000, Nr. 91-2832) 16 str., 1 d., 21 p., Lietuvos Respublikos švietimo įstatymo (Žin., 1991, Nr. 23-593, 2003, Nr. 63-2853) 44 str. 3 ir 4 d., Lietuvos Respublikos valstybės ir savivaldybių turto valdymo, naudojimo ir disponavimo juo įstatymu  (Žin., 2002, Nr. 60-2412), Lietuvos Respublikos Vyriausybės 1996 m. gegužės 10 d. nutarimu Nr. 554 “Dėl Biudžetinių įstaigų reorganizavimo ir likvidavimo tvarkos patvirtinimo” (Žin., 1996, Nr. 46-1120), Lietuvos Respublikos Vyriausybės 2004 m. birželio 14 d. nutarimu Nr. 745 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“ (Žin., 2004, Nr. 95-3509), Lietuvos Respublikos Vyriausybės 2004 m. birželio 14 d. nutarimo Nr. 746 patvirtintu Bendrojo lavinimo, specialiojo ugdymo, profesinio mokymo mokyklų, pagalbos mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijų sąrašu (Žin., 2004, Nr. 95-3510), Juridinių asmenų registro įsteigimo ir Juridinių asmenų registro nuostatais, patvirtintais 2003 m. lapkričio 12 d. Lietuvos Respublikos Vyriausybės nutarimu Nr. 1407 (Žin., 2003, Nr. 107-4810);          


1.3. Reorganizuojamas juridinis asmuo:


1.3.1. pavadinimas
 – Šakių rajono Gerdžiūnų Petro Dumčiaus pagrindinė mokykla;


1.3.2. teisinė forma – savivaldybės biudžetinė įstaiga;

1.3.3. buveinės adresas – Liepų g. 4, Gerdžiūnų k., Kriūkų sen., LT –71203, 

Šakių raj. sav.;


                     1.3.4. kodas –190822384;


1.3.5. įregistravimo data -2010-02-26;

1.3.6. registro tvarkytojas -VĮ Registrų centro Marijampolės filialas;


1.3.7. savininkas - Šakių rajono savivaldybė, savininko teises ir pareigas įgyvendinanti institucija - Šakių rajono savivaldybės taryba;


1.4. Dalyvaujantis reorganizavime juridinis asmuo:

1.4.1. pavadinimas – Šakių rajono Kriūkų vidurinė mokykla;


1.4.2. teisinė forma – savivaldybės biudžetinė įstaiga; 


1.4.3. buveinės adresas – Mokyklos g. 2, Joginiškių k., Kriūkų sen., LT – 71216, Šakių r. sav.;


1.4.4. kodas - 190821097;


1.4.5. įregistravimo data – 2009 04 02;


1.4.6. registro tvarkytojas – VĮ Registrų centro Marijampolės filialas;


1.4.7. savininkas – Šakių rajono savivaldybė, savininko teises ir pareigas įgyvendinanti institucija – Šakių rajono savivaldybės taryba.

II. REORGANIZAVIMO BŪDAS, TIKSLAS IR PAGRINDIMAS


2.1. Šakių rajono Gerdžiūnų Petro Dumčiaus pagrindinė mokykla (toliau tekste Gerdžiūnų Petro Dumčiaus pagrindinė mokykla) reorganizuojama, prijungiant ją prie Šakių rajono Kriūkų vidurinės mokyklos (toliau tekste Kriūkų vidurinė mokykla).

Gerdžiūnų Petro Dumčiaus pagrindinė mokykla, kaip juridinis asmuo, po reorganizavimo baigs veiklą, o Kriūkų vidurinė mokykla, kaip juridinis asmuo, tęs veiklą. Baigiančios savo veiklą Gerdžiūnų Petro Dumčiaus pagrindinės mokyklos teises ir pareigas perima tęsianti savo veiklą Kriūkų vidurinė mokykla. Juridinių asmenų registre registruojama tęsiančios veiklą Kriūkų vidurinės mokyklos nauja nuostatų redakcija;

 
2.2. Reorganizavimo tikslas – užtikrinti  mokymosi tęstinumą, taupyti biudžeto lėšas;


2.3. Reorganizavimo pagrindimas: Dabartinėmis žiniomis nuo 2010 m. rugsėjo 1 d. Gerdžiūnų Petro Dumčiaus pagrindinę mokyklą lankytų:


I klasę –  4 mokiniai;


II klasę – 4 mokiniai;


III klasę – 3 mokiniai;


IV klasę – 8 mokiniai;


V klasę – 7 mokiniai;


VI klasę – 9 mokiniai;


VII klasę – 5 mokiniai;


VIII klasę – 7 mokiniai;


Iš viso: 48 mokiniai.


Gerdžiūnų pagrindinėje mokykloje nuo 2010 m. rugsėjo mėnesio dėl mažo mokinių skaičiaus nesikomplektuoja 1 klasė. (2-3-4) klasės, (5-6) klasės, (7-8) klasės atitinkamai jungiamos į vieną komplektą. Reorganizavus Gerdžiūnų Petro Dumčiaus pagrindinę ir Kriūkų vidurinę mokyklas, prijungiant Gerdžiūnų Petro Dumčiaus pagrindinę mokyklą prie Kriūkų vidurinės mokyklos, sumažės įstaigos išlaikymo administracinės išlaidos, o ugdymo kokybė nenukentės. 

III. REORGANIZAVIMO ETAPAI IR LAIKAS


3.1  Pirmas etapas  Reorganizavimo sąlygų aprašo sudarymas


3.1.1. Reorganizuojamos ir dalyvaujančios reorganizavime biudžetinės įstaigos vadovai parengia ir pasirašo reorganizavimo sąlygų aprašą;


3.1.2. Apie sudaryto reorganizavimo sąlygų aprašo parengimą paskelbiama viešai spaudoje. Ne vėliau kaip pirmą paskelbimo dieną apie aprašo parengimą juridinių asmenų registravimo skyriui pateikiami dokumentai registruoti teisinius statusus: Gerdžiūnų Petro Dumčiaus pagrindinei mokyklai teisinį statusą “reorganizuojama” ir Kriūkų vidurinei mokyklai teisinį statusą “dalyvaujanti reorganizavime” (atsakingi mokyklų direktoriai);


3.2. Antras etapas  Sprendimo reorganizuoti mokyką priėmimas


3.2.1. Per 30 dienų nuo reorganizavimo sąlygų aprašo sudarymo iki savininko - Šakių rajono tarybos sprendimo reorganizuoti Gerdžiūnų Petro Dumčiaus pagrindinę mokyklą, prijungiant ją prie Kriūkų vidurinės mokyklos priėmimo, suinteresuoti asmenys turi teisę susipažinti su reorganizavimo sąlygomis ir turto įvertinimu bei inventorizavimu;


3.2.2. Patvirtinus reorganizavimo sąlygų aprašą, teisės aktų nustatyta tvarka ir terminais Gerdžiūnų Petro Dumčiaus pagrindinės mokyklos darbuotojai įspėjami apie darbo sąlygų pasikeitimą ar galimą atleidimą iš darbo, kiekvienam Gerdžiūnų Petro Dumčiaus pagrindinės mokyklos mokiniui pranešama raštu apie Gerdžiūnų Petro Dumčiaus mokyklos reorganizavimą.  (atsakingi mokyklų direktoriai);


3.2.3. Apie mokyklų reorganizavimą pranešama: Marijampolės apskrities valstybinės mokesčių inspekcijos Šakių skyriui, Valstybinio socialinio draudimo fondo valdybos Šakių rajono skyriui, Šakių rajono darbo biržai ( atsakingi mokyklų direktoriai);


3.2.4. Gerdžiūnų Petro Dumčiaus pagrindinės mokyklos ir Kriūkų vidurinės mokyklos direktoriai per 10 dienų nuo reorganizavimo sąlygų aprašo patvirtinimo įpareigojami parengti naujų pareigybių aprašymus, jų steigimo projektą ir pateikti tvirtinti savivaldybės administracijos direktoriui; 


3.2.5. Reorganizuotos Gerdžiūnų Petro Dumčiaus pagrindinės mokyklos darbuotojai skiriami į pareigas Kriūkų vidurinėje mokykloje ne vėliau kaip nuo 2010 m. rugsėjo 1 d. (atsakingas vykdytojas – Kriūkų vidurinės mokyklos  direktorė);


3.3. Trečias etapas Tęsiančio veiklą juridinio asmens naujos nuostatų redakcijos registravimas


3.3.1. Kriūkų vidurinė mokykla, kaip įstaiga tęsianti veiklą, ne vėliau, kaip per 6 mėnesius Juridinių asmenų registrui pateikia registravimui naują nuostatų redakciją. (Atsakinga Kriūkų vidurinės mokyklos direktorė);

3.3.2. Teisės aktų nustatyta tvarka pateikiamas prašymas Juridinių asmenų registrui dėl Gerdžiūnų Petro Dumčiaus pagrindinės mokyklos išregistravimo (atsakingas vykdytojas – Gerdžiūnų pagrindinės mokyklos direktorė); 


3.4. Reorganizacija vykdoma Šakių rajono savivaldybės lėšomis.


3.5. Reorganizavimo terminai:


3.5.1. reorganizavimo pradžia – informacijos apie reorganizavimo sąlygų aprašo parengimą viešo paskelbimo dienraštyje diena;


3.5.2. reorganizavimo pabaiga – 2010 m. rugpjūčio 31 d.


3.5.3. nuo 2010 m. rugsėjo 1 d. baigiasi Gerdžiūnų Petro Dumčiaus pagrindinės mokyklos teisės ir pareigos, jos pereina tęsiančiai veiklą po reorganizavimo Kriūkų vidurinei mokyklai.

IV. TURTO ĮVERTINIMO IR INVENTORIZACIJOS, TURTO PASKIRSTYMO, DOKUMENTŲ PERDAVIMO SAUGOTI TVARKA


4.1. Reorganizuojamos įstaigos turtas 2010 m. sausio 1 d.: 


Įlgalaikis turtas: įsigijimo savikaina

 176747 Lt.,

                                                nusidevėjimas


   81791 Lt

                                                likutinė vertė


   94956 Lt


Trumpalaikis:     atsargos
                           12361 Lt.,


                           sukauptos gautinos sumos          27922 Lt


Biudžeto lėšos, skirtos 2010 metams 
             582736 Lt.,


Mokymo (mokinio krepšelio) lėšos 
             377100 Lt.,


Aplinkos lėšos 



             166600 Lt.


4.2. Reorganizuojamos Gerdžiūnų Petro Dumčiaus pagrindinės mokyklos direktorei pavedama atlikti materialiojo ir nematerialiojo turto inventorizaciją 2010 m. liepos 1 d. duomenimis. Visi turto įvertinimo ir inventorizavimo dokumentai yra neatsiejama reorganizavimo dalis;


4.3. Reorganizuojamos mokyklos inventorizuotas turtas, archyvas, informacija apie įformintus bendruosius dokumentus teisės aktų nustatyta tvarka perduodama po reorganizacijos tęsiančiai veiklą mokyklai, kuri perima jos teises ir pareigas;


4.4. Perdavimo priėmimo aktus iki rugpiūčio 31 d. pasirašo reorganizuojamos mokyklos direktorius ir buhalteris ir tęsiančios veiklą mokyklos direktorius ir buhalteris.

V.    ĮSTAIGOS, VEIKSIANČIOS PO REORGANIZACIJOS, UŽDAVINIAI IR FUNKCIJOS


5.1. Kriūkų vidurinės mokyklos uždaviniai ir funkcijos apibrėžtos mokyklos nuostatuose, kurie bus tvirtinami Šakių rajono tarybos posėdyje ir naujai registruojami VĮ Registrų centro Marijampolės filiale, kurie pasipildys Gerdžiūnų Petro Dumčiaus pagrindinio ugdymo skyriumi.  

2010 m. balandžio  2 d.

Gerdžiūnų Petro Dumčiaus pagrindinės

 mokyklos direktorė                                                                        Aldona Sadlauskienė         

Kriūkų vidurinės mokyklos direktorė                                                  Lilija Liutvinienė               

